**Tájékoztató**

**a Fővárosi Önkormányzatot illető parkolási díjak behajtásával kapcsolatos adatkezelésről**

Adatainak védelme fontos számunkra, ezért ezúton szeretnénk Önt tájékoztatni – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi (a továbbiakban Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

**1. Az adatkezelő neve, elérhetőségei**

Budapest Főváros Főpolgármesteri Hivatal

Székhely: 1052 Budapest, Városház u. 9-11. Levélcím: 1840 Budapest

E-mail: ugyfelszolgalat@budapest.hu Telefon: +36 1 327-1000 Honlap: [www.budapest.hu](http://www.budapest.hu)

**2. Adatvédelmi tisztviselő**

dr. Kormány-Krivács Zita

Telefon: +361 999-9190

E-mail: adatvedelmitisztviselo@budapest.hu

**3. Az adatkezelés alapjául szolgáló jogszabályok**

a) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet

b) az információs önrendelkezési jogról és az információszabadságról szóló 2011. évi CXII. törvény

c) a közúti közlekedésről szóló 1988. évi I. törvény

d) Magyarország helyi önkormányzatairól szóló 2011. évi CLXXXIX. törvény e) az önkormányzati hivatalok egységes irattári tervének kiadásáról szóló 78/2012. (XII.28.) BM rendelet

**4.** **A kezelt adatok köre, az adatkezelés célja és jogalapja**

A parkolási díjak behajtásának folyamata során a parkolás üzemeltetéssel, valamint a parkolás feltételrendszerének megteremtésével kapcsolatos önkormányzati feladatok teljesítése valósul meg. Ennek során a pótdíjazásra okot adó körülmény észlelését követően pótdíjazás kezdeményezésére kerül sor. A pótdíjak státuszáról a pótdíj nyilvántartó rendszer (Juszticia) folyamatosan információt szolgáltat. A Fővárosi Önkormányzat nevében és érdekében eljáró kerületi önkormányzatok vagy parkolás üzemeltetők a pótdíj és egyéb költségek fizetésére irányuló lejárt követeléseket fizetési meghagyásos eljárás, illetve végrehajtás útján is érvényesíthetik. A különféle eljárások során a Főpolgármesteri Hivatalhoz érkező - személyes adatokat tartalmazó peres és nem peres - iratokat az erre feljogosított munkatársak továbbítják az illetékes kerületi önkormányzatnak vagy kerületi parkolás üzemeltetőnek a szükséges eljárási cselekmény megtétele érdekében.

|  |  |  |
| --- | --- | --- |
| **A személyes adat megnevezése** | **Az adatkezelés jogalapja** | **Az adatkezelés célja** |
| név, anyja neve, lakcím, elérhetőség (postai cím, telefonszám, e-mail cím), az érintett jármű forgalmi rendszáma, valamint a peres iratokban, fizetési meghagyásos eljárás irataiban, végrehajtási eljárás irataiban szereplő egyéb személyes adatok | Az adatkezelés a Rendelet II. fejezet 6. cikk (1) bekezdés e) pontján alapul - a Fővárosi Önkormányzatot illető parkolási díjak behajtásának- végrehajtása érdekében - figyelemmel a Rendelet II. fejezet 9. cikk (2) bekezdés f) pontjára.  | A személyes adatok kezelése a Fővárosi Önkormányzatot illető parkolási díjak behajtásához szükséges.  |

**5. Adattovábbítás**

A személyes adatok továbbítására az illetékességgel rendelkező kerületi önkormányzat részére, az eljárás lefolytatása érdekében kerül sor, a vele kötött parkolás üzemeltetési és beruházási feladatok ellátására vonatkozó együttműködési megállapodás alapján.

**6**. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak jogosultak. A Hivatal a személyes adatokat a székhelyén található szervereken és irattárban, a Hivatal központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük többek között a jogosulatlan hozzáférés ellen vagy azok jogosulatlan megváltoztatása ellen.

**7. Az adatkezelés időtartama**

A Hivatal a személyes adatokat az önkormányzati hivatalok egységes irattári tervének kiadásáról szóló 78/2012. (XII.28.) BM rendelet és belső szabályzatok szerinti időtartamig őrzi meg.

**8.** **Az érintett adatkezeléssel kapcsolatos jogai és jogorvoslati lehetőségei**

Az érintett (az 1. pontban megadott elérhetőségeinken) kérheti:

a) tájékoztatását a személyes adatai kezeléséről,

b) személyes adatainak helyesbítését,

c) személyes adatainak törlését,

d) személyes adatai kezelésének korlátozását

e) valamint tiltakozhat a személyes adatainak kezelése ellen.

**Az érintett kérelmére Adatkezelő**

* Tájékoztatást ad arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése; az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a Hivatal ezt díjmentesen rendelkezésre bocsátja. Az érintett által kért további másolatokért a Hivatal adminisztratív költségeken alapuló ésszerű mértékű díjat számíthat fel.
* Adatkezelő az érintett kérésére indokolatlan késedelem nélkül helyesbíti az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

Adatkezelő

* a személyes adatot törli, ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezelésre. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére korlátozza az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

Az érintett

• jogosult arra, hogy a saját helyzetével kapcsolatos okokból tiltakozzon személyes adatainak kezelése ellen. Ebben az esetben a személyes adatait nem kezelhetjük tovább kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok helyesbítésére, törlésére, korlátozására, vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet, továbbá mindazokat értesíti, akivel, illetve amellyel korábban a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére Adatkezelő e címzettekről tájékoztatja.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő fent megadott elérhetőségére megküldeni, melyet – annak beérkezését követően - haladéktalanul, de legkésőbb 1 hónapon belül megvizsgál és a panaszost a vizsgálat eredményéről írásban tájékoztatja.

* **Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

Nemzeti Adatvédelmi és Információszabadság Hatóság

1055 Budapest, Falk Miksa u. 9-11

Fax: +361 391-1410 e-mail: ugyfelszolgalat@naih.hu

* **Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

* **Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni. Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Amennyiben további tájékoztatásra van szüksége, kérjük írjon az** adatvedelmitisztviselo@budapest.hu **e-mail címre.**

**Hatályos: 2018. május 25-től**

**Frissítve: 2021.02.11-**